Source: https://www.riigiteataja.ee/akt/112032019022
Timestamp: 2019-06-20 13:27:43+00:00
Document Index: 6233239

Matched Legal Cases: ['§ 7', '§ 8', '§ 9', '§ 10', '§ 11', '§ 12', '§ 14', '§ 15', '§ 16', '§ 17', '§ 142', '§ 7', '§ 8', '§ 7', '§ 9', '§ 7', '§ 7', '§ 10', '§ 11', '§ 12', '§ 14', '§ 15', '§ 16', '§ 17']

Vähiregistri põhimäärus – Riigi Teataja
Vähiregistri põhimäärus
Vähiregistri põhimäärus - sisukord
§ 7 Tervishoiuteenuse osutaja esitatavad andmed
§ 8 Patoloogi ja riikliku ekspertiisiasutuse kohtuarstliku eksperdi esitatavad andmed
§ 9 Muud isikud andmeandjana ja andmete edastamise viis
§ 10 Andmete õigsuse tagamine, nende registrisse kandmine ja muutmine
§ 11 Andmete logimine
§ 12 Juurdepääs andmetele ja andmete väljastamine
§ 14 Registri järelevalve
§ 15 Registri rahastamine
§ 16 Registri lõpetamine
§ 17 Üleminekusätted
RT I, 12.03.2019, 22
Vastu võetud 06.03.2019 nr 17
Määrus kehtestatakse rahvatervise seaduse § 142 lõike 4 alusel.
(1) Vähiregister (edaspidi register) on rahvatervise seaduse alusel asutatud riiklik andmekogu.
(2) Registrit peetakse vähihaigestumuse, vähi levimuse ja vähihaigete elumuse analüüsimiseks, tervishoiuteenuste ja vähitõrje korraldamiseks, tervisepoliitika väljatöötamiseks, diagnostika ja ravi käsitluse hindamiseks ning statistika ja teadusliku uurimistöö, sealhulgas epidemioloogiliste uuringute tegemiseks.
(3) Registri ametlik nimetus on vähiregister.
(4) Registri ingliskeelne nimetus on Estonian Cancer Register.
(1) Register koosneb elektroonsest andmebaasist ja arhiveeritud registriandmetest.
(2) Registri alusandmed on elektroonsed või paberil. Paberil alusdokumentide andmed kantakse registrisse elektroonselt.
(1) Registrile esitab vähijuhte nii elupuhuselt kui ka pärast surma diagnoosiv ja vähihaiget raviv tervishoiuteenuse osutaja, sealhulgas patoloog ja riikliku ekspertiisiasutuse kohtuarstlik ekspert.
(2) Registrile esitatakse andmed iga vähijuhu kohta järgmiste rahvusvahelise haiguste ja tervisega seotud probleemide statistilise klassifikatsiooni kümnendas väljaandes (RHK-10) loetletud diagnooside järgi:
1) pahaloomulised kasvajad, sealhulgas lümfoid- ja vereloomekoe ning nendesarnaste kudede pahaloomulised kasvajad (C00–C97);
2) in situ kasvajad (D00–D09);
3) peaaju ja kesknärvisüsteemi, samuti peaaju piirkonnas paiknevate sisesekretsiooninäärmete healoomulised ning ebaselge ja määratlemata loomusega kasvajad (D32.0–D33.9, D35.2–D35.4, D42.0–D43.9, D44.3–D44.5);
4) lümfoid- ja vereloomekoe ning nendesarnaste kudede ebaselge või teadmata loomusega kasvajad (D45–D47).
(3) Registrile esitatakse andmed 30 kalendripäeva jooksul pärast vähi diagnoosimist, ravi alustamist, surmateatise väljakirjutamist, mikroskoopilise uuringu või lahangu tegemist.
(4) Registrile esitatakse andmed paberil, elektroonselt või riigi infosüsteemide andmevahetuskihi kaudu. Andmete esitamisel lisatakse esitaja allkiri, digitaalallkiri või asutuse e-tempel.
§ 7. Tervishoiuteenuse osutaja esitatavad andmed
(1) Vähihaige üldandmed:
5) elukoht.
(2) Vähihaige diagnoosi, kasvaja leviku, ravi ja surma andmed:
1) varasem pahaloomulise kasvaja diagnoos, sealhulgas üksikasjalik paige ja diagnoosimise kuupäev;
2) diagnoos (üksikasjalik paige);
3) morfoloogiline diagnoos ja pahaloomulisuse aste;
4) kasvaja levik, TNM kood ja staadium;
6) kõik diagnoosi kinnitanud uurimismeetodid;
7) kasvajaspetsiifiline ravi ja selle olemus, ravi alustanud tervishoiuteenuse osutaja asutuse nimi ja ravi alustamise kuupäev;
8) surmakuupäev ja surma põhjus.
(3) Tervishoiuteenuse osutaja ja andmete esitamisega seotud andmed:
1) tervishoiuteenuse osutaja asutuse nimi;
2) andmete esitaja ees- ja perekonnanimi, ametikoht, telefon ja tervishoiutöötajate riikliku registri kood;
3) tervishoiuteenuse dokumendi number;
4) andmete esitamise kuupäev.
(4) Patoloog lähtub andmete esitamisel käesoleva määruse §-s 8 sätestatust.
§ 8. Patoloogi ja riikliku ekspertiisiasutuse kohtuarstliku eksperdi esitatavad andmed
(1) Käesoleva määruse § 7 lõike 1 punktides 1–4 nimetatud andmed.
(2) Vähihaige uuringumaterjali ja uuringu tulemuse andmed:
1) uuringumaterjali number;
2) uuringumaterjali võtmise kuupäev;
3) kliiniline saatediagnoos;
4) uuringu liik;
5) uuringumaterjali võtmise koht;
6) algkolle (üksikasjalik paige);
7) muudes elundites leitud kasvajakude;
8) morfoloogiline diagnoos ja kasvaja diferentseerumise aste;
9) kasvaja TNM kood uuringu alusel.
(3) Tervishoiuteenuse osutaja, riikliku ekspertiisiasutuse ja andmete esitamisega seotud andmed:
1) uuringu tellinud tervishoiuteenuse osutaja asutuse või riikliku ekspertiisiasutuse nimi ning tervishoiutöötaja või riikliku ekspertiisiasutuse kohtuarstliku eksperdi ees- ja perekonnanimi;
2) uuringu teinud patoloogi või riikliku ekspertiisiasutuse kohtuarstliku eksperdi ees- ja perekonnanimi;
3) tervishoiuteenuse osutaja asutuse või riikliku ekspertiisiasutuse nimi, kes andmed esitab;
4) andmete esitaja ees- ja perekonnanimi, ametikoht, telefon ja tervishoiutöötajate riikliku registri kood;
5) andmete esitamise kuupäev.
§ 9. Muud isikud andmeandjana ja andmete edastamise viis
(1) Rahvastikuregister edastab registrile järgmised andmed:
1) käesoleva määruse § 7 lõikes 1 nimetatud andmed;
2) varasem ees- ja perekonnanimi;
3) isanimi;
4) sünnikoht (riik);
5) Eestisse saabumise ja Eestist lahkumise aeg;
7) surmakuupäev.
1) käesoleva määruse § 7 lõike 1 punktides 1 ja 4 nimetatud andmed;
2) surmakuupäev ja surma põhjus (vahetu, varasem, alg- ja välispõhjus ning surma soodustanud olulised seisundid);
3) surma põhjuse määramise viis;
4) surma põhjuse määraja ametikoht ja määranud asutuse nimi.
(3) Vähi sõeluuringute register edastab registrile järgmised andmed isikul sõeluuringu käigus avastatud pahaloomulise kasvaja kohta:
2) uuringu paige;
3) patomorfoloogiline lõppdiagnoos;
4) uuringumaterjali võtmise kuupäev.
(4) Andmevahetus andmeandjatega toimub riigi infosüsteemide andmevahetuskihi kaudu või muul kokkulepitud elektroonset teabevahetust võimaldaval viisil.
§ 10. Andmete õigsuse tagamine, nende registrisse kandmine ja muutmine
(1) Kui andmeid ei vahetata infosüsteemide vahendusel, kannab vastutav töötaja andmed registrisse 30 kalendripäeva jooksul pärast andmete saamist.
(2) Registri vastutav töötleja avaldab andmete esitamise juhised oma kodulehel.
(4) Registrisse kantud andmete muutumise korral esitab käesoleva määruse §-des 7 ja 8 nimetatud andmete esitaja vastutavale töötlejale uued andmed, mille alusel parandatakse kanne 30 kalendripäeva jooksul.
(5) Registrisse kantud andmete õigsuse kontrollimiseks ja andmete tervikluse tagamiseks on registri vastutaval töötlejal õigus teha andmete esitajale täpsustavaid päringuid.
(6) Kui andmeid ei edastata infosüsteemide vahendusel, parandab vastutav töötleja ebaõiged andmed peale õigete andmete saamist.
§ 11. Andmete logimine
§ 12. Juurdepääs andmetele ja andmete väljastamine
(1) Registri andmeid säilitatakse registris tähtajatult alates andmete registrisse kandmisest.
(2) Registri alusandmeid säilitatakse tähtajatult.
(3) Registri logid säilitatakse viis aastat andmete tekkimisest.
§ 14. Registri järelevalve
§ 15. Registri rahastamine
Registri pidamist ning hooldus- ja arendustöid rahastatakse riigieelarvest selleks vastutavale töötlejale eraldatud vahenditest.
§ 16. Registri lõpetamine
(2) Registri andmete üleandmisel tuleb eraldi otsusega määrata andmete üleandmise või hävitamise kord ning tegevuse tähtaeg.
§ 17. Üleminekusätted
(1) Vabariigi Valitsuse 26. mai 2011. a määruse nr 69 „Vähiregistri põhimäärus” alusel loodud registri andmeid säilitatakse tähtajatult.
(2) Registris töödeldakse perekonnaseisu andmeid, mis on kogutud enne käesoleva määruse jõustumist.